text: FK hevur latið gera eina sonevnda App, ið kann nýtast til smart-fartelefonirnar iPhone og til tær, ið nýta Android stýriskipanina.
text: #000001
text: Sum ein lið í marknaðarføringini hevur FK latið gera eina App, sum ger tað møguligt hjá kundunum at lesa tilboðsbløðini og aðra kunning frá FK á fartelefonini. Okkum vitandi er hetta fyrsti matvøruhandil í landinum, sum hevur fingið sær eina App, ið virkar bæði til Apple og Android fartelefonirnar.
  Umframt vikuligu tilboðini frá FK verður kunnað um FK-handlarnar, upp- og afturlatingartíðir, adressur og telefonnummur, hvørjir deildarstjórarnir eru o.s.fr. Harumframt verður kunnað um sjálvan felagsskapin FK, um tað fjølbroytta vøruúrvalið hjá FK, vistfrøði, matarvarðan, visiónina hjá FK, og hvat matstovan í FK í Hoyvík hevur á skránni.
  FK App er at finna á bæði AppStore og Android Market. Við at skanna hesa kotu inn við einum QR skannara á tínari fartelefon verður tú vístur beinleiðis til stað at heinta niður FK app á tína fartelefon, líka mikið um tú nýtir iPhone ella fartelefon við Android stýriskipan.
  Tú kanst eisini fara beinleiðis inn á AppStore (iPhone) ella Android Market og skriva Føroya Keypssamtøka í leititeigin. So finnur skipanin sjálv fram til FK App.
text: #000002
text: Tað er teldufyritøkan hallo.fo, sum hevur staðið fyri at menna App-ina. Hallo.fo hevur áður gjørt App-ir til m.a. G-festivalin og Tórshavnar kommunu.
text: #000003
text: Leave a reply Annuller svar
text: #000005
text: Du skal være logget ind for at skrive en kommentar.
text: #000006